Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17981

i) az elsődleges fő, vagy a tartalék tápfeszültség rendszer meghibásodása következett be. 2.9.3 Ajánlás — A 2.9.1 és 2.9.2 pontok előírásainak teljesítése megkönnyítése érdekében a mozgási terület ellenőrzését az 1. és 2. kód jelzésű repülőtereken minden nap legalább egyszer, illetve a 3. és 4. kód jelzésű repülőtereken legalább kétszer végezzék el. Megjegyzés: A mozgási terület napi ellenőrzéseinek végrehajtására vonatkozó tájékoztatás a Repülőtér Szolgálati Kézikönyv 8. részében valamint a Földi mozgás irányító és ellenőrző rendszerek Kézikönyvében (SMGCS) található. Víz a futópályán 2.9.4 Ajánlás — Ha a futópályán víz van, a futópálya teljes szélességének középső felén belül levő felület állapotának ismertetését, beleértve a vízmélység becsült értékét — ahol lehetséges — a következő kifejezések segítségével tegyék közzé: DAMP (nyirkos) — A felület színe a nedvesség hatására megváltozik. WET (nedves) — A felület észrevehetően nedves, vizes, azonban állóvíz nincs rajta. WATER PATCHES (vízfoltok) — A felületen jelentős állóvíz foltok láthatók. FLOODED (elárasztva) — A felületen nagy kiterjedésű állóvíz látható. 2.9.5 Adjanak ki tájékoztatást abban az esetben, ha a futópálya, vagy annak egy része nedves állapotban síkos lehet. 2.9.6 A futópálya, vagy annak egy része nedves állapotban síkosnak minősítendő, ha a 10.2.3 pontban előírt, folyamatos mérést végző berendezéssel végrehajtott mérések szerint a futópálya felületi súrlódás jellemzői az állam által meghatározott legalacsonyabb súrlódás szint alatt vannak. Megjegyzés: A legalacsonyabb futópálya felületi súrlódás szint meghatározására és közzétételére vonatkozó tájékoztatás az A. Melléklet 7. szakaszában található. 2.9.7 Tegyék közzé az állam által a síkos futópálya állapot jelentésére meghatározott legalacsonyabb súrlódás szint értékét és a felhasznált súrlódási együttható mérőberendezés típusát is. 2007/70/II. szám 2.9.8 Ajánlás — Amennyiben szokatlan időjárási körülmények miatt a futópálya várhatóan síkos lesz, végezzenek további méréseket akkor, amikor ezek a körülmények ténylegesen bekövetkeznek. Ennek célja, hogy amennyiben ezek a további mérések azt mutatják, hogy a futópálya, vagy annak egy része síkossá vált, a futópálya felületi súrlódás jellemzőkről szóló megfelelő tájékoztatás az illetékes egységek rendelkezésére álljon. Hó, latyak vagy jég a futópályán

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes